
1. [bookmark: _Toc93303574]CONSIDERATII GENERALE PRIVIND SERVICIUL PUBLIC DE GESTIONARE A CAINILOR FARA STAPAN IN COMUNA LIEBLING
A. Activitatea de gestionare a câinilor fără stăpân în Comuna Liebling este un serviciu public local, organizat, coordonat, reglementat, condus, monitorizat si controlat de autoritățile administraţiei publice locale.
Scopul serviciului are in vedere următoarele aspecte de ordin social:
- reducerea numărului câinilor fără stăpân,
- stoparea înmulţirii necontrolate a câinilor de rasă comună,
- prevenirea abandonului și a pierderii câinilor,
- facilitarea recuperării câinilor pierduţi,
- promovarea deţinerii responsabile a câinilor,
- reducerea apariţiei rabiei și a altor zoonoze,
- reducerea riscurilor asupra sănătății oamenilor,
- prevenirea agresivității asupra oamenilor și a animalelor.
Pentru realizarea scopului serviciului de gestionare a câinilor fără stăpân este necesară îndeplinirea următoarelor activități:
a) capturarea și transportarea în adapost a câinilor fără stăpân, după un grafic prestabilit sau pe baza reclamațiilor persoanelor fizice și/sau juridice;
b) eliberarea animalelor din adapost în urma revendicării sau adopției;
c) adăpostirea , hrănirea, îngrijirea, deparazitarea, vaccinarea, identificarea câinilor ce rămân în adăpost și microciparea celor revendicați sau adoptați la distanță și înregistrarea în Registrul de evidență al câinilor cu stăpân;
d) eutanasierea câinilor fără stăpân conform legislației în vigoare;
e) adopția și adopția la distanță a câinilor fără stăpân;
f) efectuarea dezinfecțiilor și dezinsecțiilor în adăpost;
g) satisfacerea cerințelor și nevoilor comunității locale cum ar fi acționarea în cel mai scurt timp după diferite sesizări din partea cetățenilor cu privire la disconfortul produs de câinii fără stăpân;
h) menținerea condițiilor sanitare în conformitate cu normele de igienă și sănătate publică;
i) în conformitate cu prevederile Legii serviciilor comunitare de utilităţi publice nr. 51/2006 republicată, responsabilitatea organizării serviciului revine autorităților administratiei publice locale.
Serviciile de utilități publice se înființează, se organizează și se gestionează cu respectarea prevederilor legale, potrivit hotărârilor adoptate de autoritățile deliberative ale unităților administrativ -teritoriale, în funcție de gradul de urbanizare, de importanța economico-socială a localităților, de mărimea și de gradul de dezvoltare ale acestora și în raport cu infrastructura tehnico-edilitară existentă.
Serviciul de gestionare a câinilor fără stăpân va asigura:
a) îimbunătățirea condițiilor de viaţă ale cetăţenilor;
b) dezvoltarea durabilă a serviciilor specifice;
c) protecția animalelor și a mediului înconjurător.
B. Autorităţile administraţiei publice locale acţionează în numele și în interesul comunităților locale pe care le reprezintă și răspund față de acestea pentru:
d) modul în care gestionează și administrează infrastructura edilitar-urbană a Comunei Liebling,
e) modul în care organizează, coordonează și controlează serviciul de gestionare a câinilor fără stăpân.
C. Autorităţile administraţiei publice locale au următoarele atribuţii:
a) stabilirea strategiilor de dezvoltare si funcţionare a serviciul de gestionare a câinilor fără stăpân;
b) luarea iniţiativelor șsi adoptarea hotărârilor privitoare la serviciul de gestionare a câinilor fără stăpân;
c) exercitarea competențelor și responsabilităţilor ce le revin potrivit legislaţiei în vigoare, referitoare la serviciul de gestionare a câinilor fără stăpân.
D. Utilizatorii/beneficiarii serviciilor pentru gestionarea câinilor fără stăpân sunt:
a) Unitatea administrativ teritorială a Comunaui Liebling;
b) Cetăţenii: persoane fizice, cetăţeni ai Comunei Liebling;
c) Agenţii economici care îşi desfăşoară activitatea pe teritoriul Comunei Liebling;
d) Instituţii publice cu sedii/puncte de lucru sau filiale în Comuna Liebling.
[bookmark: _Toc93303575]SITUAȚIA LA ORA ACTUALĂ
La acest moment, în Comuna Liebling nu există un serviciu public pentru gestionare a câinilor fără stăpân organizat, coordonat, reglementat, condus, monitorizat şi controlat de autoritățile administraţiei publice locale, potrivit prevederilor Legii nr. 258 /2013 privind aprobarea programului de gestionare a câinilor fără stăpân.
La Comuna Liebling se doreşte delegarea de gestiune a serviciului de gestionare a câinilor fără stăpân din teritoriul administrativ.
Se impune, așadar, a se aproba prin hotărâre de Consiliul Local delegarea gestiunii serviciului pentru gestionarea câinilor fără stăpân din Comuna Liebling prin concesionare către un operator de servicii autorizat sau protocol cu un serviciu public pentru gestionarea câinilor fără stăpân funcțional, înființat de o unitate administrativ-teritorială sau o societate comercială din Județul Timiș.
Una din cauzele prezenței câinilor fără stăpân pe străzile Comunei Liebling o reprezintă abandonul și deţinerea iresponsabilă a câinilor fără stăpân, prin urmare se impun măsuri urgente pentru prevenirea abandonului câinilor și a celor rezultaţi din gospodării.
[bookmark: _Toc93303576]BENEFICIILE DELEGĂRII GESTIUNII
Prin realizarea unui proces de licitație publică pentru delegarea prin concesiune sau delegarea directă prin protocol a serviciului de gestionare a câinilor fără stăpân se vor putea obține:
- creşterea calităţii serviciilor de gestionare a câinilor fără stăpân, datorita selecţionării concesionarului pe baza unor criterii care vor evalua organizarea, dotările tehnice proprii și respectarea indicatorilor de performanță;
- semnalarea aspectelor ce sunt de natură să afecteze viața și sănătatea oamenilor;
- cetățenii Comunei Liebling vor avea siguranță mai mare pe domeniul public, nemaifiind agresați de câinii fără stăpân;
- existenta unui Adăpost de gestionare a câinilor fără stăpân și posibilitatea dimensionării de o asemenea manieră încât să poată să se adapteze la evoluția activității atât ca și număr de câini cât și la schimbările de sezoane;
- atragerea de fonduri de la organizații, fundații, cu care se vor putea păstra câinii și peste termenul stabilit de legislație;
- utilizarea unor soluții moderne pentru prinderea câinilor, astfel încât să nu fie chinuiți.
[bookmark: _Toc93303577]METODOLOGIA DE LUCRU
Pentru realizarea studiului de oportunitate privind delegarea serviciului public de gestionare a câinilor fără stăpân s-a folosit ca metodologie de lucru:
- sesizări primite de la persoane fizice și juridice;
- audiente la primar, viceprimar;
- controlul DSVSA Timiș;
- aplicarea legislației în vigoare.
[bookmark: _Toc93303578]DESCRIEREA ACTIVITĂȚII
Serviciul public pentru gestionarea câinilor fără stăpân se realizează prin instituirea de norme privind capturarea, transportul, adăpostirea, îngrijirea și eutanasierea câinilor fără stăpân care prezintă un grad ridicat de pericol social.
Serviciul public pentru gestionarea câinilor fără stăpân va asigura protecția câinilor conform principiilor europene de protejare a animalelor, concomitent cu protecția cetățenilor din unitatea administrativ-teritorială în care funcționează.
[bookmark: _GoBack]Serviciul public pentru gestionarea câinilor fără stăpân va realiza urmatoarele activități:
a) Operatorul seviciului public de gestionare a câinilor fără stăpân este obligat să captureze câinii după cum urmează:
· câinii care circulă liber, fără însoțitor, din preajma școlilor, grădinițelor, locurilor de joacă pentru copii, parcurilor, piețelor publice;
· câinii care circulă liber, fără însoțitor, în alte locuri publice;
· câinii care circulă liber, fără însoțitor, în zonele periferice ale comunei;
· capturarea câinilor se va face de către personalul angajat al operatorului sau prestatorului, care trebuie să fie format din persoane instruite în acest sens;
· capturarea câinilor nu se va face prin aplicarea unui tratament brutal, iar persoanele care capturează câinii fără stăpân vor fi în mod obligatoriu vaccinate antirabic;
· persoanele care capturează câinii vor lucra în echipe de câte doi plus șoferul mijlocului de transport și vor purta echipamentul de protecție adecvat;
· personalul calificat poate captura câinii cu crose speciale sau cu plase. Pentru capturare se vor folosi crosele speciale formate din tije de aluminiu, având la capăt o buclă care poate sa gliseze sau care se poate strânge în jurul gâtului câinelui, pentru a permite persoanei calificate să țină câinele la distanță și să-l poată manipula. Bucla trebuie fixată la lărgimea dorită, pentru a evita
· strangularea animalului. Mecanismul de declanșare rapidă va fi utilizat pentru eliberarea câinelui în caz de urgență sau atunci când este pus în cușcă. De asemenea, câinii mai pot fi capturați cu ajutorul cuștilor capcană, în care se introduce mâncare și care sunt dotate cu uși mobile care cad după intrarea animalului în cușcă;
· câinii foarte agresivi, situați în spații inaccesibile sau suspecți de a fi turbați, pot fi imobilizati cu ajutorul armelor pentru captură cu sageată care utilizeaza gazul carbonic comprimat sau cu cartușe cu percuție pentru propulsarea unor seringi sau săgeți care permit injectarea cu produse imobilizante;
· pentru imobilizare se vor utiliza numai substanțe aprobate de organele sanitar veterinare, prin injectare pe cale intramusculară, cu respectarea prescripțiilor medicale, ea fiind puțin periculoasă pentru trecători. Poate fi utilizată și orice altă asociere de produse autorizate cu respectarea legislației în vigoare;
· este interzisă utilizarea armelor pentru capturarea cățeilor, aceștia putând fi răniți grav.
b) Transportul câinilor fără stăpân se va face cu respectarea următoarelor:
· autovehiculele de transport trebuie să ofere animalelor siguranță, securitate, protecție împotriva intemperiilor naturii și aerisire adecvată;
·  fiecare animal trebuie să aibă o cușcă separată, în condiții speciale fiind acceptate maximum 2 animale. Câinii pot fi legați cu o lesă de colier în cușcă iar la nevoie li se pot pune botnițe ;
· cuștile vor fi alese în funcție de talia animalului, ele trebuind să fie mai lungi decat corpul animalului;
· pentru animalele moarte, respectiv bolnave, vor exista cuști separate;
· autovehiculele vor fi curate și vizibil marcate cu denumirea serviciului de gestionare a câinilor fără stăpân și specificând adresa, numarul de telefon;
· autovehiculele trebuie să fie dotate cu următorul echipament: plasă, scara, cuști metalice sau din fibră de sticlă, instrumente pentru prindere, trusă de prim ajutor;
· șoferii autovehiculelor trebuie să fie instruiți, să acorde ajutor animalelor bolnave;
· se interzice efectuarea eutanasiei în autovehiculele de transport pentru câini.
c) Cazarea câinilor se va face la un adapost public pentru gestionarea câinilor fără stăpân, care va îndeplini următoarele cerințe:
· permite cazarea câinilor în cuști separate pentru a reduce stresul asupra lor și pentru a putea controla bolile;
· câinii pot fi cazați separat după următoarele criterii: stare de sănătate, vârstp, sex și grad de agresivitate;
· pardoselile sunt executate din ciment care a fost etanșat și care permite o curățare și dezinfectare ușoară, iar pentru a evita băltirea apei în exces au fost înclinate spre o rețea de canalizare;
· pereții dintre cuști au cel puțin 185 cm înălțime și prevăzuți cu o bordură ca să împiedice scurgerea apelor și dejecțiilor de la o cușcă la alta;
· pereții cuștilor au fost confecționați din metal încastrat în beton, beton, plasă de sârmă;
· deasupra pereților despărțitori se pune o plasă de sârmă la înalțimea de 60 cm;
· adăpostul are drenaj și instalații corespunzătoare pentru depozitarea încărcăturii de deșeuri zilnice;
· trebuie să existe un control în ceea ce privește încălzirea, ventilația și umiditatea corespunzătoare, în vederea asigurării confortului animalelor, personalului și publicului vizitator.
d) Adapostirea cainilor in cadrul Adapostului public pentru gestionarea câinilor fără stăpân, se face dupa cum urmeaza:
(1) în cuști individuale, cu respectarea următoarelor dimensiuni:
· pentru câini de talie mare: 120 cm x 160 cm,
· pentru câini de talie mijlocie: 110 cm x 148 cm,
· pentru câini de talie mică: 91 cm x 122 cm,
(2) Cuștile comune nu trebuie să adăpostească mai mult de 4 câini pe o suprafață de 6,5 mp.
(3) Locurile împrejmuite trebuie să aibă următoarele dotari:
· să existe apă potabilă în permanență;
· vasele pentru alimentare să fie curate și dezinfectate zilnic și întotdeauna înaintea aducerii unui nou animal în cușcă;
· vasele pentru alimentare să fie așezate astfel încât câinii să nu poată urina sau defeca în ele și să poată fi curățate și dezinfectate ușor;
· dacă spațiile nu sunt încălzite, se pun obligatoriu scînduri pentru odihnă și culcușuri;
· pentru culcușurile câinilor tineri se vor folosi paturi, prosoape, cutii de carton, care pot fi curățate și dezinfectate ușor.
e) Preluarea, înregistrarea, consultarea și trierea câinilor aduși în adăpost se face în spațiu destinat acestei activități, suficient de spațios și igienizat astfel încât să asigure spațiul necesar pentru miscarea personalului și a persoanelor care vin pentru adopții.
f) Tratarea câinilor se face în spațiu cu destinația de chirurgie, spațiu care va respecta normele sanitar-veterinare în vigoare. În acestă sală se vor efectua intervențiile chirurgicale de sterilizare a animalelor, precum și eutanasierea când este cazul.
g)  Controlul bolilor se efectuează zilnic pentru fiecare animal din adapost, orice eveniment medical va fi înregistrat în fișa individuală și în registrul central. Examinarea se va face de medicul veterinar al adăpostului sau în lipsa acestuia de către tehnicianul veterinar. Personalul adăpostului va fi instruit să recunoască semnele de boală și să le aducă la cunoștiința personalului veterinar.
h) Hrănirea câinilor se face în conformitate cu legislația în vigoare, pe toată durata menținerii în adăpost, după cum urmează:
· cățeii în vârstă de 6-12 săptămâni vor fi hrăniți de 3 ori pe zi;
· câinii în vârstă de peste 12 săptămâni vor fi hrăniți de două ori pe zi;
· câinii de peste un an vor fi hrăniți o dată pe zi.
Hrana trebuie sa fie intotdeauna proaspata, iar hrana uscata va fi administrata individual si supravegheat.
i) Întreținerea curățeniei se face prin curățarea, spălarea și dezinfectarea fiecărei cuști sau boxe, operații efectuate zilnic și înainte de intrarea unui nou animal. Se va avea in vedere ca pe perioada efectuării curățeniei, apa și dezinfectantul să nu vină în contact cu animalele.
j) Eutanasierea câinilor bolnavi, nerevendicați sau neadoptați se va face de catre personalul specializat al Serviciului public pentru gestionarea câinilor fără stăpân.
Această activitate se va efectua de către un medic veterinar cu substanțele prevazute de legislația în vigoare și prin procedeele acceptate de normele sanitar veterinare, cu obligația ca procedeele și substanțele utilizate să nu provoace chinuirea animalelor. Se eutanasiează prima dată câinii bătrâni, bolnavi cronici, bolnavi incurabili și cei cu comportament agresiv.
Sunt supuși aceluiași tratament câinii abandonați și nerevendicați sau neadoptați în termenul prevăzut de legistlația în vigoare.
Această operație se va face doar de către medici veterinari, care posedă atestatul de liberă practică, eliberat de Colegiul medicilor veterinari, fiind strict interzisă oricărei alte persoane neautorizate.
[bookmark: _Toc93303579]MOTIVELE CARE JUSTIFICĂ REALIZAREA DELEGĂRII GESTIUNII SERVICIUL DE GESTIONARE A CÂINILOR FĂRĂ STĂPÂN
Motive de ordin legislativ.
Prezentul Studiu este realizat în corelare cu dispozițiile legale în vigoare și urmărește ca organizarea și funcționarea serviciului public pentru gestionarea câinilor fără stăpân să fie în conformitate cu prevederile următoarelor acte normative:
· OUG nr. 155/2001 privind aprobarea programului de gestionare a câinilor fără stăpân, aprobată prin Legea nr. 22/2002, cu modificările şi completările ulterioare;
· HG nr. 1059/2013 pentru aprobarea Normelor metodologice de aplicare a OUG nr. 155/2001;
· Legea nr. 205/2004 privind protecţia animalelor, republicată, cu modificările şi completările ulterioare;
· Ordinul nr. 523/2008 pentru aprobarea Normelor Metodologice de aplicare a Legii nr. 205/2004;
· Legea nr. 60/2004 privind ratificarea Convenţiei Europene pentru protecţia animalelor de companie, semnată la Strasbourg la 23 iunie 2003;
· OG nr. 71/2002 privind organizarea şi funcţionarea serviciilor publice de administrare a domeniului public şi privat de interes local, cu modificările şi completările ulterioare;
· HG nr. 955/2004 pentru aprobarea regulamentelor cadru de aplicare a OG nr. 71/2002, cu modificările şi completările ulterioare;
· Ordinul nr. 1/2014 pentru aprobarea Normelor privind identificarea şi înregistrarea câinilor cu stăpân emis de Autoritatea Naţională sanitar Veterinară şi pentru Siguranţa Alimentelor;
· OUG nr. 55/2002 privind regimul de deţinere a câinilor periculoşi sau agresivi, republicată cu modificările şi completările ulterioare;
· Ordinul nr. 80/2005 pentru aprobarea Normei sanitar-veterinare şi pentru siguranţa alimentelor privind stabilirea documentelor şi evidenţelor necesare în cadrul activităţii de neutralizare a deşeurilor de origine animală, cu modificările şi completările ulterioare;
· OG nr. 21/2002 privind gospodărirea localităţilor urbane şi rurale, cu modificările şi completările ulterioare;
· Legea nr. 273/2006 privind finanţele publice locale;
· Legea nr. 100/2016 privind concesiunile de lucrări şi concesiunile de servicii, cu modificările şi completările ulterioare;
· HG nr. 867/2016 pentru aprobarea Normelor metodologice de aplicare a prevederilor referitoare la atribuirea contractelor de lucrări şi contractelor de servicii din Legea 100/2016;
Din studiul acestor acte normative rezultă faptul că Comuna Liebling poate delega serviciul pentru gestionarea câinilor fără stăpân prin concesiune către un operator de servicii autorizat sau prin protocol cu un serviciu public pentru gestionarea câinilor fără stăpân funcțional, înființat de o unitate administrativ-teritorială din Județul Liebling.
Contractul de delegare prin concesiune a Serviciului public pentru gestionarea câinilor fără stăpân se va actualiza prin acte adiționale în condițiile aprobării de noi acte normative care reglementează situația câinilor fără stăpân sau alte acte normative ce modifică legislația ce a stat la baza acestei documentații.
Motive de ordin economico-financiar
Argumentele care stau la baza concesionării către un operator de servicii autorizat sau prin protocol cu un serviciu public pentru gestionarea câinilor fără stăpân funcțional, înființat de o unitate administrativ-teritorială din Județul Timiș, constau în:
a) administrarea unui adapost public pentru câinii fără stăpân, care să respecte și să funcționeze pe baza tuturor prevederilor legale în vigoare;
b) prin inițierea unei proceduri de atribuire se va putea obține selectarea unui concesionar care să ofere raportul optim între preț (mic) al tarifelor și calitate (ridicată) a serviciilor.
c) posibilitatea de a obține tarife cât mai mici pentru o calitate ridicată, va permite Comunei Liebling să reducă costurile pentru aceasta actvitate.
Motive legate de protecția mediului
a) îmbunătățirea condițiilor de viață a cetățenilor;
b) protecția și conservarea mediului natural.
[bookmark: _Toc93303580]PROCEDURA DE DELEGARE A GESTIUNII
Etapele care trebuie realizate pentru concesionarea Serviciului pentru gestionarea câinilor fără stăpân sunt:
Etapa 1- Aprobarea Studiului de oportunitate, a Regulamentului de organizare și funcționare a serviciului public pentru gestionarea câinilor fără stăpân, a Caietului de sarcini și a Contractului-cadru privind delegarea gestiunii prin concesiune a Serviciului public pentru gestionarea câinilor fără stăpân de către Consiliul Local al Comunei Liebling.
Etapa 2- Organizarea și desfășurarea licitației publice și evaluarea ofertelor.
Etapa 3- Semnarea contractului cu cel mai bun ofertant sectat.
Etapele care trebuie realizate pentru delegarea gestiunii prin protocol unui serviciu public pentru gestionarea câinilor fără stăpân funcțional, înființat de o unitate administrativ-teritorială din Județul Călărași sunt:
Etapa 1 – Identificarea unui serviciu public pentru gestionarea câinilor fără stăpân funcțional, înființat de o unitate administrativ-teritorială din Județul Timiș
Etapa 2 – Aprobarea încheierii protocolului de colaborare între Comuna Liebling, Județul Timiș și un serviciu public pentru gestionarea câinilor fără stăpân înființat de o unitate administrativ-teritorială din Județul Timiș.
[bookmark: _Toc93303581]VIII. DURATA ESTIMATA A CONTRACTULUI
Durata estimată a contractului este de 5 ani.
[bookmark: _Toc93303582]IX. CONCLUZII
Se va urmări realizarea unui raport calitate/cost cât mai bun, pentru perioada de derulare a contractului/protocolului de delegare și un echilibru între riscurile și beneficiile asumate prin contract. De asemenea, unul dintre obiectivele economico-financiare va fi obținerea unui nivel tarifar care să reflecte costul efectiv al prestației, cu respectarea normelor legale incidente.
Având în vedere toate aspectele tehnice și financiar-economice menționate mai sus, coroborate cu prevederile legale cuprinse în legislația specifică, susținem și supunem aprobării delegarea gestiunii prin
a) protocol cu un serviciu public pentru gestionarea câinilor fără stăpân funcțional, înființat de o unitate administrativ-teritorială din Județul Timiș;
b) concesionare a serviciului pentru gestionarea câinilor fără stăpân din Comuna Liebling. În acest caz, în conformitate cu prevederile din Legea nr. 100/2016, pentru atribuirea contractului de concesiune a Serviciului pentru gestionarea câinilor fără stăpân al Comunei Liebling, propunem ca fiind fundamentată și legală procedura de atribuire prevăzută la art. 50 din Legea nr. 100/2016, criteriul de atribuire fiind „Oferta cea mai avantajoasă din punct de vedere economic” conform art. 86 alin. (1) din Legea nr. 100/2016, respectiv prețul cel mai scăzut, iar durata estimată a contractului să fie de până la 5 ani, conform cerințelor din H.G. nr. 955/2004 pentru aprobarea reglementărilor-cadru de aplicare a Ordonanţei Guvernului nr. 71/2002 privind organizarea şi funcţionarea serviciilor publice de administrare a domeniului public şi privat de interes local. Avand în vedere motivele, argumentele și beneficiile menționate în prezentul Studiu de oportunitate, se poate opta pentru delegarea prin concesiune a Serviciului public pentru gestionarea câinilor fără stăpân, iar procedura de atribuire va fi licitația publică la care pot participa persoane juridice, asociații sau fundații pentru protecția animalelor.

